बी.कोडान्यागुई सतीश धवन अन्तरिक्ष केन्द्र श्रीहरिकोटा में ग्रुप हेड हैं। एक विद्यार्थी के तौर पर उन्होने इसरो के एप्पल उपग्रह और प्रारंभिक राकेट उपग्रह प्रमोचन के विषय में सुना था। बाद में इंजीनियरिंग ग्रेजुएट बनने के बाद १९८४ में उन्होंने इसरो ज्वाइन किया। इसरो के विषय में अनेक चीजें सुनने के बाद उनकी प्रबल इच्छा थी कि वे भारत की प्रमुख अन्तरिक्ष संस्था को ज्वाइन करें। इसलिए कोयम्बटूर के सरकारी तकनीकी कॉलेज से इलेक्ट्रॉनिकी और संचार शाखा में ग्रेजुएशन पूरा करने के बाद उन्होंने १९८४ में इसरो संस्था को ज्वाइन किया। उन्होंने इसरो में अनेकों जटिल अंतरिक्ष अभियानों में काम किया है जैसे सवंर्द्धित उपग्रह प्रमोचन वेहिकल, जिसमें उन्होंने अनेक उपकरणों का अंशांकन (कैलीब्रेशन) किया जिनके द्वारा जटिल राकेटों में परिशुद्ध तरीके से इंर्धन मात्रा भरी जा सकती है। इसके अलावा वे एक एक्सपैन्डिग प्रयोगशाला का भी हिस्सा थी जिसमें राकेटों के उपकरणों, प्रज्ज्वलकों तथा अन्य उपकरणों की जाँच की जाती है। वे अपने अनुभव के विषय में बताती हैं, ‘‘हमने खतरनाक रसायनों की लघु मात्रा से काम किया जो ठोस राकेट मोटर के लिए ईंधन बनाते हैं लेकिन अब हम इन रसायनों की सैकड़ों टन की मात्रा को हैन्डल करते हैं। हम इन मोटरों पर ग्राउन्ड टेस्ट भी करते हैं तथा अपने उपकरणों के द्वारा यह सुनिश्चित करते हैं राकेटों में बिलकुल सही मात्रा में ईंधन भरा गया है। हम उन उपकरणों का भी अंशांकन करते है जिनके द्वारा पुनः प्रयोज्यीय वेहिकल (आर.एल.वी.) में ईंधन भरा जाता है।’’ कुशल कार्यकर्ता के रूप में जिसने अपना जीवन इसरो को समर्पित कर दिया है, कोन्डान्यागुई का कहना है कि उन्हें इसरो में किसी भी प्रकार की लिंग भेद समस्या कभी नही आई। ‘‘यहाँ पर हम सभी लोगों के साथ एक समान व्यवहार किया जाता है तथा यही कारण है कि हमें यहाँ काम करने में गर्व महसूस होता है। एक और खास बात यह है कि यहाँ पर काम करने का तरीका विशिष्ट है तथा अपने विचारों को प्रकट करने की पूरी स्वतंत्रता है।’’